**!!!ПРОЕКТ**

**ДОГОВОР**

**№…………/………………..**

Днес, ……………….., 2015г., в град Русе, на основание на основание чл. 101e, във връзка с чл. 14, ал. 4, т. 2 от Закона за обществените поръчки /ЗОП/, във връзка с възлагане на обществена поръчка с предмет: **„**Изработка и монтаж на 158 бр. единични и 11 бр. двойни информационни табла на спирките на масовия градски транспорт и надписи на 270 бр. спиркови указатели”, се сключи настоящият договор между:

1. **ОБЩИНА РУСЕ,** представлявана от **Кмета ПЛАМЕН ПАСЕВ СТОИЛОВ,** адрес: гр. Русе, пл. „Свобода”, 6, ЕИК по Булстат: 000530632, наричана по-долу ВЪЗЛОЖИТЕЛ, от една страна,   
     
   И
2. …………………………….., представлявано от……………………………..……...управител, с ЕИК: ……………………, с адрес на управление: ………………………………………………….., наричан по-долу ИЗПЪЛНИТЕЛ, от друга страна,

Страните се споразумяха за следното:

**І. ПРЕДМЕТ НА ДОГОВОРА**

**Чл. 1.** (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши срещу заплащане изработка и монтаж на 158 бр. единични и 11 бр. двойни информационни табла на спирките на масовия градски транспорт и надписи на 270 бр. спиркови указатели. Изпълнението на поръчката трябва да отговаря на условията, описани в техническата спецификация към съпътстваща документация за участие.

(2) Изпълнението на договора се основава на офертата на ИЗПЪЛНИТЕЛЯ, изискванията на ВЪЗЛОЖИТЕЛЯ, описани в публичната покана и действащите нормативни актове.

**ІІ. ВЪЗНАГРАЖДЕНИЕ И УСЛОВИЯ НА ПЛАЩАНЕ**

**Чл.2**. Възнаграждението, което ВЪЗЛОЖИТЕЛЯТ се съгласява да заплати на ИЗПЪЛНИТЕЛЯ за изпълнението на договора, съгласно офертата на изпълнителя, е както следва:

|  |  |  |  |
| --- | --- | --- | --- |
|  | Единична цена (без ДДС) | Количество | Цена за съответното ориентировъчно количество (без ДДС) |
| Единични информационни табла |  | 158 броя |  |
| Сприкови указатели |  | 270 броя |  |
| Двойни информационни табла за 11 броя спиркови навеси |  | 11 броя |  |
| Обща цена за изпълнение на поръчката (без ДДС) | | |  |

**Чл.3.** (1) ВЪЗЛОЖИТЕЛЯТ ще заплати на ИЗПЪЛНИТЕЛЯ договорената цена чрез банков превод по сметката на ИЗПЪЛНИТЕЛЯ, както следва:

1. Авансово плащане в размер на 30% от договорената сума в срок до 50 дни от подписване на настоящия договор, след представяне на представяне на фактура – оригинал, издадена от ИЗПЪЛНИТЕЛЯ за стойността на дължимото авансово плащане.
2. Окончателно плащане в размер на разликата между общата сума по договора и платения аванс в 30-дневен срок от изпълнение на поръчката, след представяне на двустранно подписан приемо-предавателен протокол и фактура – оригинал, издадена от ИЗПЪЛНИТЕЛЯ за сумата на дължимото окончателно плащане.

(2) На заплащане подлежат само реално изпълнените дейности.

(3) Банковата сметка на ИЗПЪЛНИТЕЛЯ е:

IBAN : .............................................……..; Банка : ......................………………..;

BIC код : ........................; Град /клон /офис:............................................................

**Чл.4.** Всички разходи, надвишаващи договорената стойност, са за сметка на изпълнителя.

**ІІІ. СРОКОВЕ**

**Чл. 5**.(1) Договорът влиза в сила от датата на подписването му от страните.

(2) ИЗПЪЛНИТЕЛЯТ се задължава да изпълни поръчката в срок не по-дълъг от 5 месеца, считано от получаване на уведомително писмо от Възложителя, в което се посочват одобрените от комисията по градски дизайн варианти за всеки вид изделие.

**ІV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.6.** (1) В рамките на този договор ИЗПЪЛНИТЕЛЯТ е длъжен:

1. Да изработи и монтира 158 броя единични информационни табла, 270 броя спиркови указатели и 11 броя двойни информационни табла за 11 броя спиркови навеси.

2. При изпълнение на поръчката да спазва изискванията на ВЪЗЛОЖИТЕЛЯ за, изработка и монтаж съгласно техническата спецификация към съпътстваща документация за участие в поръчката.

3. Да не внася промени в одобрения дизайн на изделията без да е получил изрично писмено съгласие на ВЪЗЛОЖИТЕЛЯ.

4. Да спази срока за изпълнение съгласно чл.5, ал.2 от настоящия договор.

5. В рамките на предложения гаранционен срок за устойчивост на цветовете от ..... години, ИЗПЪЛНИТЕЛЯТ е длъжен да подменя изделия, които създават трудности при възприемане на съдържащата се в тях информация в следствие на избледняване на цветовете.

(2) ИЗПЪЛНИТЕЛЯТ има право:

1. да получи от ВЪЗЛОЖИТЕЛЯ необходимите данни и съдействие за изпълнение на услугата при необходимост;
2. да получи договореното възнаграждение при условията на настоящия договор.

**Чл. 7.** (1) ВЪЗЛОЖИТЕЛЯТе длъжен:

1. Да заплаща цената за услугата по реда и при условията на настоящия договор.
2. Да окаже необходимото съдействие на ИЗПЪЛНИТЕЛЯ за изпълнение на договора.
3. Да определи лице за осъществяване на връзка с ИЗПЪЛНИТЕЛЯ.

(2) ВЪЗЛОЖИТЕЛЯТ има право:

1. Да осъществява контрол по изпълнението на договора.

2. Да иска от ИЗПЪЛНИТЕЛЯ да изпълни възложената поръчка в срок, без отклонение от договореното и без недостатъци.

**VII. МЯСТО НА ИЗПЪЛНЕНИЕ. ПРИЕМАНЕ**

**Чл.8**.(1) Монтажът на изделията се извършва в посочените от ВЪЗЛОЖИТЕЛЯ места.

(2) Изпълнението на договора се удостоверява с подписване на приемо - предавателен протокол.

(3) Всички протоколи се подписват от ВЪЗЛОЖИТЕЛЯ и ИЗПЪЛНИТЕЛЯ или от упълномощени техни представители.

**Чл. 9.** ВЪЗЛОЖИТЕЛЯТ има право да откаже да приеме поръчката, ако при преглеждане на монтираните изделия се открият недостатъци.

**Чл.10.** Констатираните по реда на предходния член отклонения и недостатъци в поръчката се отстраняват чрез замяна на съответните обекти от ИЗПЪЛНИТЕЛЯ за негова сметка в определен от ВЪЗЛОЖИТЕЛЯ подходящ срок след подписване или получаване на констативния протокол по предходния член.

**VIII.НЕУСТОЙКИ И САНКЦИИ**

**Чл.11.** (1) При забавено изпълнение на задълженията по договора, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0.2% от стойността на договора за всеки просрочен ден, но не повече от 20% от общата стойност на договора.

(2) При пълно неизпълнение ИЗПЪЛНИТЕЛЯТ дължи неустойка в размер на 20 % от договорената стойност.

(3) При частично неизпълнение неизпълнената работа не се заплаща и ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 20% от стойността на неизпълнената част на договора.

**Чл. 12** Неустойката не лишава изправната страна от правото да търси обезщетение за вреди по общия ред.

**Чл.13**. Ако в резултат от неизпълнение на задължение по договора от страна на ИЗПЪЛНИТЕЛЯ, бъде заведен иск срещу ВЪЗЛОЖИТЕЛЯ от трета страна, ИЗПЪЛНИТЕЛЯТ ще възстанови на ВЪЗЛОЖИТЕЛЯ всички претърпени от него вреди, разноски и/или разходи.

**IX. РАЗВАЛЯНЕ И ПРЕКРАТЯВАНЕ НА ДОГОВОРА**

**Чл.14**. Настоящият договор се прекратява:

1. при невиновна невъзможност за изпълнение, поради наличието на непреодолима сила или на форсмажорни обстоятелства, т. е. при настъпването на събитие, представляващо непреодолима сила.
2. по взаимно съгласие на страните, изразено писмено;
3. едностранно от ВЪЗЛОЖИТЕЛЯ по реда на чл. 87 от ЗЗД при неизпълнение на задълженията на ИЗПЪЛНИТЕЛЯ, което не освобождава неизправната страна от заплащане на договорената неустойка;
4. при изпълнение на всички задължения на страните по договора.

**X. РЕШАВАНЕ НА СПОРОВЕ**

**Чл.15**. Всички спорове, възникнали от или при изпълнението на настоящия договор, ще бъдат уреждани по пътя на преговорите. Постигнатите договорености се оформят в споразумения, неразделна част от настоящия договор.

**Чл. 16**. Ако в разумен срок страните не успеят да разрешат спора помежду си чрез преговори, то ВЪЗЛОЖИТЕЛЯТили ИЗПЪЛНИТЕЛЯТмогат да изпратят уведомление на другата страна за своето намерение за решаване на спора по съдебен ред съгласно действащото в Република България законодателство.

За неуредените в настоящия договор въпроси се прилага действащото българско законодателство.

Неразделна част от настоящия договор са офертата на ИЗПЪЛНИТЕЛЯ и заданието за обществена поръчка.

Настоящият договор се състави и подписа в три еднообразни екземпляра, два за възложителя и един за изпълнителя.

***Приложения:***

1. Оферта на изпълнителя с приложения.
2. Задание за обществена поръчка.

**ВЪЗЛОЖИТЕЛ: ИЗПЪЛНИТЕЛ:**

**ПЛАМЕН СТОИЛОВ**

К*мет на Община Русе*

**САБИНА МИНКОВСКА**

*Началник отдел ФС*

**Съгласували:**

**Георги Игнатов**

*Директор дирекция „ЕТ“*

**Искра Антонова**

*Началник отдел „Транспорт“*

**Милена Трифонова**

*Ст. Юрисконсулт, отдел „ПНО“*

**Изготвил:**

**Лидия Петрова**

*Ст. Експерт, отдел „ОП“*